CELEX: 32011R0349
Language: lv
Date: 2011-04-11 00:00:00
Title: Komisijas Regula (ES) Nr. 349/2011 ( 2011. gada 11. aprīlis ), ar ko attiecībā uz statistiku par nelaimes gadījumiem darbā īsteno Eiropas Parlamenta un Padomes Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā  Dokuments attiecas uz EEZ

12.4.2011   
            
            
               LV
            
            
               Eiropas Savienības Oficiālais Vēstnesis
            
            
               L 97/3
            
         KOMISIJAS REGULA (ES) Nr. 349/2011
   (2011. gada 11. aprīlis),
   ar ko attiecībā uz statistiku par nelaimes gadījumiem darbā īsteno Eiropas Parlamenta un Padomes Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2008. gada 16. decembra Regulu (EK) Nr. 1338/2008 attiecībā uz Kopienas statistiku par sabiedrības veselību un veselības aizsardzību un drošību darbā (1) un jo īpaši tās 9. panta 1. punktu,
   tā kā:
   
               (1)
            
            
               Ar Regulu (EK) Nr. 1338/2008 izveidoja vienotu sistēmu, lai regulāri sagatavotu Eiropas statistiku par sabiedrības veselību un veselības aizsardzību un drošību darbā.
            
         
               (2)
            
            
               Saskaņā ar Regulas (EK) Nr. 1338/2008 9. panta 1. punktu ir vajadzīgi īstenošanas pasākumi, lai noteiktu iesniedzamos datus un metadatus par nelaimes gadījumiem darbā, kas ietverti šīs regulas IV pielikumā, un noteiktu datu sniegšanas pārskata posmus, intervālus un termiņus.
            
         
               (3)
            
            
               Konfidenciālie dati, ko Komisijai (Eurostat) nosūtījušas dalībvalstis, jāapstrādā saskaņā ar statistikas konfidencialitātes principu, kā paredzēts Eiropas Parlamenta un Padomes 2009. gada 11. marta Regulā (EK) Nr. 223/2009 par Eiropas statistiku (2) un Eiropas Parlamenta un Padomes 2000. gada 18. decembra Regulā (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (3).
            
         
               (4)
            
            
               Saskaņā ar Regulas (EK) Nr. 1338/2008 6. pantu ir veikta izmaksu lietderīguma analīze un izvērtēti tās secinājumi.
            
         
               (5)
            
            
               Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
            
         IR PIEŅĒMUSI ŠO REGULU.
   1. pants
   Definīcijas
   Šajā regulā izmantotas šādas definīcijas:
   
               a)
            
            
               “nelaimes gadījums darbā” ir atsevišķs atgadījums darba gaitā, kas izraisa fizisku vai garīgu kaitējumu. Formulējums “darba gaitā” nozīmē “veicot profesionālo darbību, vai laikā, kas pavadīts darbā”. Tas attiecas uz ceļu satiksmes negadījumiem, kas notiek darba gaitā, bet neattiecas uz nelaimes gadījumiem, kuri notiek ceļā uz/no darba, tas ir, ceļu satiksmes negadījumi, kas notiek ceļojuma laikā no mājām uz darbavietu;
            
         
               b)
            
            
               “nāvējošs nelaimes gadījums” ir nelaimes gadījums, kas izraisa cietušā nāvi gada laikā pēc nelaimes gadījuma;
            
         
               c)
            
            
               “darba devēja saimnieciskā darbība” aptver svarīgākās “saimnieciskās” darbības uzņēmuma vietējā pārstāvniecībā, kurā cietušais ir/ir bijis nodarbināts;
            
         
               d)
            
            
               “vecums” ir cietušā vecums laikā, kad noticis nelaimes gadījums;
            
         
               e)
            
            
               “ievainojuma veids” ir fiziskas sekas, kas radušās cietušajam;
            
         
               f)
            
            
               “ģeogrāfiskā atrašanās vieta” ir teritoriālā vienība, kurā ir noticis nelaimes gadījums;
            
         
               g)
            
            
               “uzņēmuma lielums” ir darba ņēmēju skaits (pilna laika ekvivalentā), kuri strādā uzņēmuma vietējā pārstāvniecībā, kurā cietušais ir/ir bijis nodarbināts;
            
         
               h)
            
            
               “cietušā valstspiederība” ir valsts, kurai cietušais ir valstspiederīgs;
            
         
               i)
            
            
               “zaudētās dienas” ir dienu skaits, kuru laikā cietušais nelaimes gadījuma rezultātā nespēj strādāt;
            
         
               j)
            
            
               “darbstacija” ir pastāvīga vai – alternatīvi – nepastāvīga darbavieta/postenis, ko nelaimes gadījuma laikā ieņēmis cietušais;
            
         
               k)
            
            
               “darba vide” ir darbavieta, darba telpas vai apkārtējā vide, kurā noticis nelaimes gadījums;
            
         
               l)
            
            
               “darba process” ir darba vai uzdevuma (vispārējā darbība) pamatveids, ko veicis cietušais, kad noticis nelaimes gadījums;
            
         
               m)
            
            
               “konkrēta fiziskā darbība” ir konkrēta fiziska darbība, ko cietušais veicis, kad noticis nelaimes gadījums;
            
         
               n)
            
            
               “konkrētās fiziskās darbības priekšmets” ir rīks, priekšmets vai instruments, ko izmantojis cietušais, kad noticis nelaimes gadījums;
            
         
               o)
            
            
               “novirze” ir pēdējais notikums, kas novirzās no normas un kas izraisa nelaimes gadījumu;
            
         
               p)
            
            
               “novirzes priekšmets” ir rīks, priekšmets vai instruments, kas ir saistīts ar anomāliju;
            
         
               q)
            
            
               “saskare (ievainojuma veids)” ir veids, kā cietušais ticis ievainots (fiziska vai garīga trauma) ar priekšmetu, kas izraisījis ievainojumu;
            
         
               r)
            
            
               “priekšmets, kas saistīts ar saskari (ievainojuma veidu)”, ir priekšmets, rīks vai instruments, ar kuru saskāries cietušais, vai psiholoģisks ievainojuma veids.
            
         2. pants
   Vajadzīgie dati
   1.   Dalībvalstis nosūta Komisijai (Eurostat) mikrodatus un saistītos metadatus par personām, kuras pārskata periodā ir cietušas nelaimes gadījumā darba gaitā. I pielikumā iekļauts mainīgo lielumu saraksts, kas nosūtāms Komisijai (Eurostat), ar norādi, vai nosūtīšana ir obligāta vai fakultatīva, un pirmais gads, kurā jānosūta dati.
   2.   Datu sniegšana par nelaimes gadījumiem darbā attiecībā uz pašnodarbinātajiem, ģimenē strādājošiem un studentiem ir brīvprātīga.
   3.   Datu sniegšana par nelaimes gadījumiem darbā, uz kuriem attiecas valsts konfidencialitātes noteikumi, kā uzskaitīts II pielikumā, ir brīvprātīga.
   4.   Dati par nelaimes gadījumiem darbā, kas notikuši pārskata gadā, pēc iespējas balstās uz reģistriem vai citiem administratīviem avotiem. Ja tas nav iespējams, lai novērstu nepilnības datu aptvērumā, var izmantot arī aplēses un aprēķinus pat tad, ja tie nav balstīti uz pētījumiem un atsevišķu gadījumu datiem.
   3. pants
   Pārskata periods
   Pārskata periods ir kalendārais gads, kurā par nelaimes gadījumiem paziņots valsts kompetentajām iestādēm.
   4. pants
   Metadati
   1.   Dalībvalstis kopā ar datiem nosūta Komisijai (Eurostat) metadatu ikgadēju pārbaudi un atjauninājumus.
   2.   Metadatus nosūta saskaņā ar standarta veidni, ko precizē Komisija (Eurostat), un tie aptver elementus, kuri minēti III pielikumā.
   5. pants
   Datu un metadatu nosūtīšana Komisijai (Eurostat)
   1.   Dalībvalstis astoņpadsmit mēnešos pēc pārskata perioda beigām nosūta Komisijai (Eurostat) metadatus saskaņā ar apmaiņas standartu, ko precizējusi Komisija (Eurostat).
   2.   Datus un metadatus nosūta Komisijai (Eurostat) elektroniski, izmantojot Komisijas (Eurostat) vienoto datu ievadīšanas sistēmu.
   6. pants
   Stāšanās spēkā
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 11. aprīlī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 354, 31.12.2008., 70. lpp.
   
      (2)  OV L 87, 31.3.2009., 164. lpp.
   
      (3)  OV L 8, 12.1.2001., 1. lpp.
   
      I PIELIKUMS
      MAINĪGO LIELUMU SARAKSTS
      
         Eiropas statistika par nelaimes gadījumiem darbā (ESAW) – I un II stadijas mainīgie lielumi
      
      
                  Mainīgie lielumi
               
               
                  Specifikācijas
               
               
                  Datu nosūtīšanas pirmais gads
               
            
                  Lietas numurs
               
               
                  Unikāls lietas numurs, lai identificētu atsevišķu ierakstu un nodrošinātu, ka katrs ieraksts attiecas uz atsevišķu nelaimes gadījumu darbā
                  Izvēlētajam lietas numuram ir 4 ciparu prefikss, kas norāda uz gadu, kad par nelaimes gadījumu paziņots valsts kompetentajām iestādēm
               
               
                  2013. gads
               
            
                  Darba devēja saimnieciskā darbība
               
               
                  
                     NACE 2. red. (1) 4 ciparu līmenī
               
               
                  2013. gads NACE 2. red. sadaļām
                  A un C-N
                  2015. gads NACE 2. red. sadaļām
                  B un O-S.
               
            
                  Cietušā profesija
               
               
                  
                     ISCO-08 2 ciparu līmenī
               
               
                  2013. gads
               
            
                  Cietušā vecums
               
               
                  2 ciparu skaitlis
               
               
                  2013. gads
               
            
                  Cietušā dzimums
               
               
                  1 cipara kods
               
               
                  2013. gads
               
            
                  Ievainojuma veids
               
               
                  
                     ESAW klasifikācijas 3 ciparu redakcija “Ievainojuma veidam” saskaņā ar ESAW metodiku
               
               
                  2013. gads
               
            
                  Ievainotā ķermeņa daļa
               
               
                  Klasifikācijas 2 ciparu redakcija “Ievainotai ķermeņa daļai” saskaņā ar ESAW metodiku
               
               
                  2013. gads
               
            
                  Nelaimes gadījuma ģeogrāfiskā vieta
               
               
                  5 ciparu kods saskaņā ar NUTS klasifikāciju (2)
                  
               
               
                  2013. gads
               
            
                  Nelaimes gadījuma datums
               
               
                  Skaitlisks mainīgais lielums, kas ir norādīts kā gads, mēnesis un diena
               
               
                  2013. gads
               
            
                  Nelaimes gadījuma laiks
               
               
                  2 ciparu mainīgais lielums, kas apraksta laika intervālu stundās saskaņā ar ESAW metodiku
               
               
                  fakultatīvi
               
            
                  Uzņēmuma lielums
               
               
                  Kategorijas saskaņā ar ESAW metodiku
               
               
                  fakultatīvi
               
            
                  Cietušā valstspiederība
               
               
                  Kategorijas saskaņā ar ESAW metodiku
               
               
                  fakultatīvi
               
            
                  Cietušā nodarbinātības statuss
               
               
                  Kategorijas saskaņā ar ESAW metodiku
               
               
                  2013. gads
               
            
                  Zaudētās dienas (veselības problēmas smagums)
               
               
                  Kategorijas saskaņā ar ESAW metodiku. Lai apzīmētu pastāvīgu darbnespēju un nāvējošu nelaimes gadījumu, izmanto konkrētus kodus
               
               
                  2013. gads
               
            
                  Vidējā svērtā vērtība, vācot datus ESAW vajadzībām
               
               
                  Izmanto, ja dalībvalsts lieto izlases grupu, lai vāktu datus par nelaimes gadījumiem, un/vai vēlas labot datu nepilnības
                  Ja nepiemēro, izmanto standarta vērtību 1
               
               
                  2013. gads
               
            
         
      
         
            ESAW I un II stadijas mainīgie lielumi par cēloņiem un apstākļiem
      
      
                  Mainīgie lielumi
               
               
                  Specifikācijas
               
               
                  Datu nosūtīšanas pirmais gads
               
            
                  
                              1.
                           
                           
                              Darbstacija
                           
                        
               
                  Kategorijas saskaņā ar ESAW metodiku
               
               
                  2015. gads (3)
                  
               
            
                  
                              2.
                           
                           
                              Darba vide
                           
                        
               
                  Klasifikācijas 3 ciparu redakcija “Darba videi” saskaņā ar ESAW metodiku
               
               
                  2015. gads (3)
                  
               
            
                  
                              3.
                           
                           
                              Darba process
                           
                        
               
                  Klasifikācijas 2 ciparu redakcija “Darba process” saskaņā ar ESAW metodiku
               
               
                  2015. gads (3)
                  
               
            
                  
                              4.
                           
                           
                              Konkrēta fiziskā darbība
                           
                        
               
                  Klasifikācijas 2 ciparu redakcija “Konkrētai fiziskai darbībai” saskaņā ar ESAW metodiku
               
               
                  2015. gads (3)
                  
               
            
                  
                              5.
                           
                           
                              Novirze
                           
                        
               
                  Klasifikācijas 2 ciparu redakcija “Novirzei” saskaņā ar ESAW metodiku
               
               
                  2015. gads (3)
                  
               
            
                  
                              6.
                           
                           
                              Saskare – ievainojuma veids
                           
                        
               
                  Klasifikācijas 2 ciparu redakcija “Saskarei – ievainojuma veidam” saskaņā ar ESAW metodiku
               
               
                  2015. gads (3)
                  
               
            
                  
                              7.
                           
                           
                              Konkrētās fiziskās darbības priekšmets
                           
                        
               
                  Klasifikācijas 4 ciparu redakcija “Priekšmetam” saskaņā ar ESAW metodiku.
               
               
                  2015. gads (3)
                  
               
            
                  
                              8.
                           
                           
                              Novirzes priekšmets
                           
                        
               
                  Klasifikācijas 4 ciparu redakcija “Priekšmetam” saskaņā ar ESAW metodiku
               
               
                  2015. gads (3)
                  
               
            
                  
                              9.
                           
                           
                              Priekšmets, kas saistīts ar saskari (ievainojuma veidu)
                           
                        
               
                  Klasifikācijas 4 ciparu redakcija “Priekšmetam” saskaņā ar ESAW metodiku
               
               
                  2015. gads (3)
                  
               
            
                  Svērtie cēloņi un apstākļi
               
               
                  Izmanto, ja dalībvalsts piemēro papildu izlasi ESAW III stadijas mainīgo lielumu kodēšanai par cēloņiem un apstākļiem
                  Ja nepiemēro, izmanto standarta vērtību 1
               
               
                  2015. gads
               
            
         (1)  Eiropas Parlamenta un Padomes 2006. gada 20. decembra Regula (EK) Nr. 1893/2006, ar ko izveido NACE 2. red. saimniecisko darbību statistisko klasifikāciju, kā arī groza Padomes Regulu (EEK) Nr. 3037/90 un dažas EK regulas par īpašām statistikas jomām (OV L 393, 30.12.2006., 1. lpp.).
      
         (2)  Eiropas Parlamenta un Padomes 2003. gada 26. maija Regula (EK) Nr. 1059/2003 par kopējas statistiski teritoriālo vienību klasifikācijas (NUTS) izveidi (OV L 154, 21.6.2003., 1. lpp.).
      
         (3)  Nosūtīšana ir obligāta vismaz 3 no 9 mainīgajiem lielumiem
   
   
      II PIELIKUMS
      BRĪVPRĀTĪGI IESNIEDZAMS PROFESIJU SARAKSTS, KURĀM PIEMĒRO KONFIDENCIALITĀTES PRINCIPU
      
                   
               
               
                  Saskaņā ar ISCO-08:
                  
                              —
                           
                           
                              0 Bruņoto spēku profesijas
                           
                        
                              —
                           
                           
                              3351 Muitnieki un robežinspektori
                           
                        
                              —
                           
                           
                              3355 Policijas inspektori un izmeklētāji
                           
                        
                              —
                           
                           
                              541 Apsardzes pakalpojumu darbinieki
                              
                                          a.
                                       
                                       
                                          5411 Ugunsdzēsēji
                                       
                                    
                                          b.
                                       
                                       
                                          5412 Policisti
                                       
                                    
                                          c.
                                       
                                       
                                          5413 Cietumsargi
                                       
                                    
                                          d.
                                       
                                       
                                          5414 Apsargi
                                       
                                    
                                          e.
                                       
                                       
                                          5419 Citur neklasificēti apsardzes pakalpojumu nozares darbinieki
                                       
                                    
                        
            
                   
               
               
                  Saskaņā ar NACE 2. red.:
                  
                              —
                           
                           
                              84.22 Aizsardzība
                           
                        
                              —
                           
                           
                              84.23 Tieslietu iestāžu darbība
                           
                        
                              —
                           
                           
                              84.24 Sabiedriskās kārtības un drošības uzturēšana
                           
                        
                              —
                           
                           
                              84.25 Ugunsdzēsība
                           
                        
            
   
      III PIELIKUMS
      METADATI
      Vajadzības gadījumā, lai pilnībā izprastu ESAW datus, metadati raksturo šādus elementus:
      
                  —
               
               
                  aptvertie iedzīvotāji pēc NACE 2. red. sadaļām un, iespējams, apakšsadaļām un nodarbinātības statuss,
               
            
                  —
               
               
                  informācija par profesijām/darbībām, par kurām dati attiecībā uz nelaimes gadījumiem darbā, balstoties uz valsts tiesību aktiem, ir konfidenciāli un tos nedrīkst pārsūtīt,
               
            
                  —
               
               
                  to paziņojumu skaits par nelaimes gadījumiem darbā, kurus izmanto nepilnīgu datu labošanai,
               
            
                  —
               
               
                  dažādu nelaimes gadījumu veidu aptvērums, kā skaidrots ESAW metodikā,
               
            
                  —
               
               
                  vajadzības gadījumā izlases metode, ko izmanto mikrodatu vākšanas iestatīšanai,
               
            
                  —
               
               
                  vajadzības gadījumā izlases metode, ko izmanto mainīgo lielumu kodēšanai par cēloņiem un apstākļiem,
               
            
                  —
               
               
                  nāvējošu ceļu satiksmes negadījumu skaits un nāvējošu nelaimes gadījumu skaits neatkarīgi no transportlīdzekļa veida nodarbināto darba gaitā ārpus NACE 2. red. sadaļas H “Transports”,
               
            
                  —
               
               
                  informācija par nacionālajām īpatnībām, kas ir būtiskas salīdzināmas statistikas un rādītāju interpretēšanai un sagatavošanai.